open-index/open-wikipedia-markdown huggingface dataset:
Mikael Holmberg

**Mikael Holmberg** (født 10. mars 1961) er en norsk illustratør, barnebokforfatter og tegneserietegner. Han har utdannelse fra grafisk linje ved Kunst- og håndverksskolen i Oslo. Holmberg har tegnet til en rekke bøker, særlig for barn. Mikael Holmberg var en viktig bidragsyter av norske undergrunnstegneserier på 1980-tallet.

Mikael Holmberg har også skrevet og spilt musikk i bandet *Electrobugs* på 1980-tallet.

## Utgivelser (utvalg)

### Tegneserier (egne serier utgitt i magasin)
* 1981: *Ulf Arne Wulff* (Gateavisa nr.7 side 2)
* 1981: *Holmberg* (Gateavisa nr.7 side 55)
* 1982: *        * (*Psykoser*- Gateavisas tegneserie ekstra  nr.1)
* 1982: *        * (*Psykoser*- Gateavisas tegneserie ekstra  nr.2)

### Tegneseriealbum (tekst og tegninger)
* 1993: *[[Kunsten å gå i baret]]* (Cappelens Forlag)
* 2010: *26. november* (No Comprendo Press)

### Barnebøker (tekst og tegninger)
* 1996: *Singo og Salamba*, bildebok
* 2002: *Miriams hemmelighet*
* 2003: *Miriam møter Røde-Bill*
* 2006: *Kampen om Sampo – historier fra Kalevala* , gjendiktet etter Elias Lönnrot

### Barnebøker (tegninger til andres tekst)
* 1991: Lars Christian Olaussen og Jón Sveinbjørn Jónsson: *Utbryterkongen*
* 1992: Fredrik Hossmann: *Gutten med de store ørene*, også utgitt i Sverige, Danmark og Finland. 
* 1993: Olav Norheim: *Potetboka : smakebitar av historia til verdas viktigaste knoll*
* 1994: Walter Vik: *Drømmesykkel*
* 1994: Fredrik Hossmann: *Elvin og Dragen*, også utgitt i Sverige, Danmark og Finland. 
* 1996: Vigdis Bjørkøy: *Elise og barnevaktene*
* 1996: Michael Krohn: *Slakteren som mistet appetitten*
* 1996: Gert Nygårdshaug: *Gutten og trollsverdet : og andre eventyr*
* 1996. Margaret Skjelbred: * Hvor er Ida?*
* 1997: Olav Norheim: *Bilde i berg - helleristningar i Norge*, fagbok for barn
* 1999: Velle Espeland: *Den store boka om spøkelse*, fagbok for barn (på nynorsk og bokmål)
* 2001: Geir Ellingsrud og Kristin Eli Strømme: *[[Ånden i blekkhuset]], eller Elleville reiser for telleville*

## Diskografi
* *[[Tilbake til start (Mikael Holmberg & Gjengangerne-album)|Tilbake til start]]* (2013)
### [[Electrobugs]]
;Album
* *[[Om 100 år er allting glemt]]* (1988)
;Singler
* *Storbycowboys/Gi meg et speil* (1988)
### Deltar på
* Jokke & Valentinerne: *[[Et hundeliv]]* (1987)
* Jokke & Valentinerne: *[[2 fulle menn]]* (1987)
* Jokke & Valentinerne: *[[Spenn!]]* (1995)
* Fredrik Hossmann, Torbjørn Holte & Øystein Vesaas: *[[Gutten med de store ørene]]* (1997)
* Jokke & Valentinerne & Jokke & Tourettes: *[[Prisen for popen]]* (2002)
* Vegard Iversen: *[[Hammock (Vegard Iversen-album)|Hammock]]* (2011)
* Joachim Nielsen: *[[Stopp! (Siste skive fra graven)]]* (2014)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Michael Krohn: *[[Unwanted]]* (2017)
### Priser
* 1993: Kulturdepartementets pris for beste fagbok for barn sammen med Olav Norheim for *[[Potetboka]]*
*2018: Bastianprisen for oversettelsen av Elias Lönnrots *[[Kalevala]]*

## Kilder
* Presentasjon av Mikael Holmberg i Forfatterkatalogen på Forfattersentrums nettsider

## Referanser


## Eksterne lenker
* Mikael Holmbergs hjemmeside
Slaget ved Trangen

**Slaget ved Trangen** var et militært slag mellom norske og svenske styrker 25. april 1808, under krigen med Sverige 1808&ndash;1809.
## Bakgrunnen
Våren 1808 sto den svenske oberst Gahn på svensk side av grensen ved Åsnes. På den norske siden sto oberst Staffeldts brigade, som besto av 2. Throndhjemske Infanteriregiments grenaderbataljon under major Ræder, Den søndenfjeldske Skiløberbataljon under major Stabell, det lærdalske lette kompani under kaptein Jürgensen, samt noen avdelinger av Oplandske Dragonregiment. Gahn skulle etter planen rykke inn i Åsnes langs bredden av Flisa, men i april hadde nordmennene avstengt veien i Trangen, sør for Flisa, ved en forhugning. Veien på Flisas nordre bredd ble også gjort ufarbar.

Gahn rykket over grensen 24. april 1808 med ca. 500 mann. Ved budet om Gahns fremrykning 25. april ga Staffeldt kaptein Elias Nægler befaling om å besette forhugningene ved Trangen med to kompanier av Den throndhjemske grenaderbataljon, mens han selv med to andre kompanier av grenaderer og skarpskytterbataljonen under major Ræder, samt de elverumske skiløpere, marsjerte til Nya, på nordsiden av Flisa. Oberst Gahn nærmet seg Trangen uten noen som helst sidebevoktning.

## Slaget
Da Staffeldt antok at en fiendtlig styrke var under fremrykning også på Flisas nordre bredd, besluttet han å forbli på nordsiden ved Nya, mens Ræder med tre kompanier trøndere og de elverumske skiløpere gikk over Flisa og satte etter de svenske styrkene, som slik ble avskåret fra tilbaketog. Svenskenes baktropp ble kastet inn mot hovedstyrken, og det utspant seg et voldsomt sammenstøt i dalen mellom Kjelsås og Buttenås. Gahn forsøkte å bryte seg vei tilbake den vei han var kommet, og det lyktes svenskene ved gjentagne anfall å stanse nordmennene for en tid og trenge dem noe tilbake. Men snart ble de angrepet også fra den andre siden, da Næglers to kompanier rykket fram fra forhugningene i Trangen, hvor de hadde ligget og ventet på svenskene. Gahn måtte da danne front mot to sider.

Da Gahns soldater snart ikke hadde mer ammunisjon igjen, måtte han overgi seg. Etter slaget fant nordmennene 25 døde og 57 sårede svensker, mens de selv hadde 15 døde og 52 sårede. Kaptein Nikolai Peter Dreyer ble dødelig såret i slaget og ble fraktet til Sønsterud Gård der han døde fire dager senere. De døde ble begravet på Åsnes kirkegård. 445 svensker, hvorav 11 offiserer, ble tatt til fange. Av hele Gahns korps unnkom bare 115 mann, som samlet seg ved Klara i Värmland.

## Litteratur
* 

## Eksterne lenker
* Nordenfieldske Grenader Compagnie
* «Trangenvisan» efter soldaten Erik Tupp som blev tillfångatagen, YouTube
Thomas Parker, 1. jarl av Macclesfield

**Thomas Parker** (født 23. juli 1666, død 28. april 1732) var en britisk politiker. Han var 1. jarl av Macclesfield og fra 1718 til 1725 rikskansler.

Parker ble født i Staffordshire og utdannet ved Adams' Grammar School og Trinity College i Cambridge. Han giftet seg med Elizabeth Carrier, hvis søster var gift med George Anson, 1. baron Anson. I 1691 ble han advokat, og i 1704 parlamentsmedlem for Whigs. Året etter ble han slått til ridder. 

I 1710 fikk han tilbud om embetet som rikskansler, men tok det ikke imot. Han ble i stedet medlem av Privy Council. I 1713 ble han medlem av Royal Society, og i 1714 ble han utnevnt til baron Parker av Macclesfield, et livstidsbaroni. I 1718 ble han elevert til jarl av Macclesfield, og utnevnt til rikskansler. Han fikk også den subsidiære tittelen Viscount Parker.

Allerede i 1721 ble han implisert i økonomiske uregelmessigheter, men fortsatte som rikskansler. Først i 1724 ble han tvunget til å trekke seg, og han gikk formelt av året etter. Da ble han også funnet skyldig i korrupsjon, etter en tiltale om at han hadde tatt imot mer enn 100&nbsp;000 pund i bestikkelser, en sum som tilsvarer mange millioner i dagens pundverdi. Han ble ilagt en bot på 30&nbsp;000 pund og fengslet i Tower of London inntil han hadde gjort opp for seg. Parker var en meget velstående mann, men da mye av hans rikdom kom fra bestikkelsene ble pengene inndratt, og det tok derfor tid før han kunne betale boten. Sine siste år tilbrakte han for det meste på Shirburn Castle, hvor han også er gravlagt.

Hans sønn, den kjente astronomen George Parker, arvet jarletittelen.  

## Referanser
Militærordinariat

Et **militærordinariat** er et ikke-territorielt bispedømme eller erkebispedømme i Den katolske kirke. Det har ansvar for pastorale tjenester innenfor et lands væpnede styrker, også når disse befinner seg utenfor landets grenser.
1. kavaleridivisjon

**1. kavaleridivisjon** (***1st Cavalry Division***) er en tung panserdivisjon i den amerikanske hæren med hovedkvarter i Fort Hood, Texas. Den er den største divisjonen i den amerikanske hæren, med 16&nbsp;700 soldater, og er underlagt III korps.

## Eksterne lenker
* 
* Informasjon fra GlobalSecurity.org
Cyril Hurcomb

**Cyril William Hurcomb** (født 18. februar 1883, død 7. august 1975) var en fremstående britisk offentlig tjenestemann. Under den første verdenskrig hadde han fra britisk side mye kontakt med norske forhandlere under de vanskelige tonnasjeforhandlingene for den norske handelsflåten.

Under den den andre verdenskrig var han leder for Ministry of War Transport og ansvarlig for forhandlinger med norske myndigheter om disposisjonen av de norske skip i Nortraship. Etter krigen ble han formann for British Transport Commission.

Han var også en ivrig ornitolog og spilte en viktig rolle i loven av 1954 om beskyttelse av fugler.

## Referanser


## Kilder
* «Orbituary, Lord Hurcomb» (engelsk)

## Eksterne lenker
*
Varese (provins)

**Provinsen Varese** (italiensk: *Provincia di Varese*) er en provins i regionen Lombardia i det nordlige Italia. Varese er provinsens hovedstad med en befolkning på 80 857 innbyggere, men den største byen er Busto Arsizio. Hovedkvarterene til AgustaWestland-divisjonen av Finmeccanica, verdens største produsent av helikoptre er i Samarate, en kommune i provinsen. Per 2013 hadde provinsen en befolkning på 887 997 innbyggere (anslagsvis 889 410 i 2015) og et areal på 1 198,11 km².

## Geografi

Provinsen Varese grenser:
* i nord og øst mot Sveits (kantonen Ticino),
* i øst også mot provinsen Como,
* i sørmot provinsen Milano og
* i vest mot Piemonte (provinsene Novara og Verbano Cusio Ossola).

Varese ligger ved to store innsjøer: Maggioresjøen og Luganosjøen.

## Kommuner
*Agra
*Albizzate
*Angera
*Arcisate
*Arsago Seprio
*Azzate
*Azzio
*Barasso
*Bardello
*Bedero Valcuvia
*Besano
*Besnate
*Besozzo
*Biandronno
*Bisuschio
*Bodio Lomnago
*Brebbia
*Bregano
*Brenta
*Brezzo di Bedero
*Brinzio
*Brissago-Valtravaglia
*Brunello
*Brusimpiano
*Buguggiate
*Busto Arsizio
*Cadegliano-Viconago
*Cadrezzate
*Cairate
*Cantello
*Caravate
*Cardano al Campo
*Carnago
*Caronno Pertusella
*Caronno Varesino
*Casale Litta
*Casalzuigno
*Casciago
*Casorate Sempione
*Cassano  Magnago
*Cassano Valcuvia
*Castellanza
*Castello Cabiaglio
*Castelseprio
*Castelveccana
*Castiglione Olona
*Castronno
*Cavaria con Premezzo
*Cazzago  Brabbia
*Cislago
*Cittiglio
*Clivio
*Cocquio-Trevisago
*Comabbio
*Comerio
*Cremenaga
*Crosio della Valle
*Cuasso al Monte
*Cugliate-Fabiasco
*Cunardo
*Curiglia con Monteviasco
*Cuveglio
*Cuvio
*Daverio
*Dumenza
*Duno
*Fagnano Olona
*Ferno
*Ferrera di Varese
*Gallarate
*Galliate Lombardo
*Gavirate
*Gazzada Schianno
*Gemonio
*Gerenzano
*Germignaga
*Golasecca
*Gorla Maggiore
*Gorla Minore
*Gornate-Olona
*Grantola
*Inarzo
*Induno Olona
*Ispra
*Jerago con Orago
*Lavena Ponte Tresa
*Laveno-Mombello
*Leggiuno
*Lonate Ceppino
*Lonate Pozzolo
*Lozza
*Luino
*Luvinate
*Maccagno
*Malgesso
*Malnate
*Marchirolo
*Marnate
*Marzio
*Masciago Primo
*Mercallo
*Mesenzana
*Montegrino Valtravaglia
*Monvalle
*Morazzone
*Mornago
*Oggiona con Santo Stefano
*Olgiate Olona
*Origgio
*Orino
*Osmate
*Pino sulla Sponda del Lago Maggiore
*Porto Ceresio
*Porto  Valtravaglia
*Rancio Valcuvia
*Ranco
*Saltrio
*Samarate
*Sangiano
*Saronno
*Sesto Calende
*Solbiate Arno
*Solbiate Olona
*Somma Lombardo
*Sumirago
*Taino
*Ternate
*Tradate
*Travedona-Monate
*Tronzano Lago Maggiore
*Uboldo
*Valganna
*Varano Borghi
*Varese
*Vedano Olona
*Veddasca
*Venegono Inferiore
*Venegono Superiore
*Vergiate
*Viggiù
*Vizzola Ticino

## Kommunikasjoner
Flyplassen Malpensa ligger i Varese. Den har internasjonale forbindelser.

## Referanser


## Eksterne lenker
*
Wojciech Kossak

**Wojciech Kossak** (født 31. desember 1857 i Paris, Frankrike, død 29. juli 1942 i Kraków, Polen) var en polsk maler og medlem av den berømte Kossak-familien av malere og forfattere. 

Han er kjent for sine malerier med emner fra polsk krigshistorie og slag i Mellom- og Sentral-Europa. Et av hans mest berømte malerier er Racławice-panoramaet, et monumentalt (15 x 120 meter) panorama-maleri som forestiller slaget ved Racławice.

## Referanser
Józef Brandt

**Józef Brandt** (født 11. februar 1841 i Szczebrzeszyn, død 12. juni 1915 i Radom) var en polsk maler.

Brandy studerte i Warszawa ved J. N. Leszczynskis skole. 1858 dro han til Paris for å studere ved ingeniørskolen *[[École nationale des ponts et chaussées]]*, men ble overtalt av Juliusz Kossak til å oppgi utdannelsen til fordel for malingen. Brandts 1800-tallshus i Orońsko tjener i dag som senter for polsk skulptur.

## Referanser
Karl Pontus Gahn

**Karl Pontus Gahn** (født 1. mars 1759 i Falun, død 9. mai 1825 i Stockholm) var en svensk offiser. Han gjorde krigstjeneste i Frankrike, Nederland og Preussen og deltok i krigen i Finland 1788-1790. 

Under Krigen med Sverige 1808-1809 deltok han i felttoget mot Norge og ledet styrkene  som led nederlag i slaget ved Trangen 25. april 1808.

Glahn ble adlet 1809 og antok navnet Gahn av Colquhoun. I 1813 ble han utnevnt til sjef for Dalregimentet, i 1814 til generalmajor og i 1821 til sjef for Andra infanteribrigadan. 

I felttoget mot Norge i 1814 ledet han de svenske styrkene i slaget ved Matrand, men ble slått av de norske styrkene under ledelse av Andreas Samuel Krebs.

## Referanser
Den amerikanske 10. bergdivisjon

**10th Mountain Division (Light Infantry)**, eller **10. bergdivisjon**, er en amerikansk divisjon underlagt XVIII luftbårne korps. Forbandets spesialitet er strid under harde klimatiske forhold. Det er satt opp for rask deployering hvor som helst i verden. Divisjonen er forlagt i Fort Drum, New York.
 
## Historie
### Andre verdenskrig
Utviklingen av en spesialisert avdeling begynte før USA gikk med i andre verdenskrig. I 1940 hadde krigsdepartementet begynt å samarbeide med amerikanske ski- og fjellforeninger for å ta fram utstyr og treningsopplegg for vinter- og alpin krigføring. Det 87. bergregiment ble satt opp ved Fort Lewis, Washington 15. november 1941. De rekrutterte soldater allere i hæren som hadde ski- og fjellerfaring. Etter det rekrutterte sivile skiorganisasjoner medlemmer til regimentet. I 1942 og 1943 ble flere regimenter satt opp. 87. bergregiment deltok i angrepet på Kiska 15.-17. august 1943. Regimentets ilddåp ble da å invadere en øy som var forlatt av japanerne, men de fikk tap både på grunn av feller og ild fra egne styrker.

Divisjonen ble aktivert 15. juli 1943 ved Camp Hale, Colorado under navnet *10th Light Division (Alpine)*'.  De fikk sitt nåværende navn *10th Mountain Division* 6. november 1944.

## Referanser


## Eksterne lenker
* 

* GlobalSecurity.org: 10th Mountain Division (engelsk)
* 10th Mountain Division Association, Inc. (engelsk)
* "Packs On" memoirs of the 10th Mountain Division WWII  (engelsk)
* Arven og kamphistorien til divisjonen (engelsk)
Grond

**Grond**, også kjent under navnet **Underverdenes Hammer**, er et fiktivt våpen fra J.R.R. Tolkiens verker.

Grond var opprinnelig en enorm stridshammer som ble smidd av Morgoth i Angband. Denne hammeren brukte han i tvekampen mot Noldoenes Høykonge, Fingolfin. Grond er også navnet på en meget stor rambukk som ble brukt av Saurons hær under beleiringen av Minas Tirith i det Tredje Tideverv, mer enn tre tusen år senere. Den hadde rambukkhodet formet som et ulvehode med flammer ut av kjeften. Da porten var slått inn, kom først troll marsjerende, og deretter orker.
Svetlana Isjmuratova

**Svetlana Irekovna Isjmuratova** (ru. *Светлана Ирековна Ишмуратова*; født 1972) er en russisk tidligere skiskytter.

Isjmuratova startet sin karriere som langrennsløper og startet ikke med skiskyting før i 1996. Hun debuterte i verdenscupen sesongen 1997/98, og i 1998 vant hun sitt første VM-gull da hun deltok på det russiske vinnerlaget i lagkonkurransen.

I 2006 vant hun sin første verdenscuptittel, og kvittet seg dermed med stempelet som «den evige toer» etter 12 andreplasser. I OL i Torino samme år vant hun sin første individuelle mesterskapstittel da hun gikk til topps på 15&nbsp;km.

## Meritter
* VM 1998: gull i lagkonkurransen
* VM 2001: gull i stafett
* OL 2002: bronse i stafett
* VM 2003: gull i stafett, sølv på fellesstart, bronse på jaktstart
* VM 2004: sølv på jaktstart
* VM 2005: gull i stafett og mixed stafett
* OL 2006: gull på 15&nbsp;km og stafett

## Referanser


## Eksterne lenker
* 
* Om Svetlana Isjmuratova på ''Biathlonworld''
* Ishmouratova.net
Formasjon

:*For informasjon om fugleformasjoner;* se formasjonsflukt
:*For formasjon om fotballformasjoner;* se Formasjon (fotball)*




En *'formasjon''' kan kalles en dannelse, gruppering, oppstilling eller rekkefølge som utgjør et visst mønster, der flere individer eller objekter inngår.

## Militær formasjon
For eksempel en militæravdelings formasjon under marsj eller strid. Både soldater, stridsvogner, krigsskip og krigsfly kan bevege seg i formasjon. Eksempler på formasjoner er kolonne, rad, pilspiss, kileformasjon, rombeformasjon, falanks, makedonsk falanks og skjoldborg.

Formasjoner har tradisjonelt vært bruk i strid for å øke kampeffektiviteten. Så lenge formasjonene ble opprettholdt, holdt de «siviliserte» soldatene en stor fordel overfor dårligere organiserte motstandere.

Selv om moderne krigføring i stedet favoriserer geriljakrigføring og løse formasjoner, blir formasjoner fortsatt brukt i stor grad under seremonielle begivenheter og andre ikke-operasjonelle situasjoner for sin effektivitet og organiseringsenkelthet.

Formasjoner kan vanligvis bevege seg i fire forskjellige retninger:
* Fremad
* Retrett
* Venstre
* Høyre
Armégruppe

En **armégruppe** er et stort forband i en hær, bestående av to eller flere armeer, mellom 0,5 og 1 million mann og i utgangspunktet selvforsynt på ubestemt tid. Armégrupper navngis vanligvis med et nummer (for eksempel 21. armégruppe) eller en beskrivende tittel (for eksempel Armégruppe Syd). En armégruppe har vanligvis ansvaret for alle militære operasjoner i et bestemt geografisk område, eventuelt en hel front. Betegnelsen har vært brukt i Tyskland, Storbritannia og USA; i Sovjetunionen ble betegnelsen ''front'' brukt i stedet. En armégruppe kan anføres av en feltmarskalk.

## Kjente armégrupper
*Armégruppe nord (Tyskland)
*Armégruppe sentrum (Tyskland)
*Armégruppe syd (Tyskland)
*11. armégruppe (Storbritannia)
*21. armégruppe (Storbritannia)
*6. armégruppe (USA)

## Se også
Militær organisasjon

## Referanser


## Kilder

* Stevenson, David (2012), *1914-1918 The History of the First World War*, Penguin, ISBN 9780718197957
Pavia

**Pavia** er en by i regionen Lombardia i det nordlige Italia med  innbyggere (folketellingen i 2001). Den er hovedstad i provinsen Pavia. Byen ligger ved elven Ticino like før den møter Po.

Byen har aner tilbake til før romertiden. Ett av Europas eldste universiteter ligger her. 

## Kirker i Pavia

### San Michele Maggiore
*San Michele Maggiore* er en av de viktigste eksemplene på den romanske stilen i Lombardia. Den opprinnelige kirken var fra den longobardiske perioden, men brant ned i 1004. Den nåværende bygningen ble startet henimot slutten av det 11. århundre, og ble ferdig i 1155. Den nedre delen av fasaden har skulpturer av sandsten. Disse er skrøpelige og idag betydelig erodert.

### Certosa di Pavia
*Certosa of Pavia* er en praktfull samling av bygninger og haver som tilhører karteuserordenen. Det befinner seg ca. 8&nbsp;km nord for Pavia. Konstruksjonen startet i 1396 og fortsatte med kontinuerlige tillegg og nye dekorasjoner frem til det 18. århundre. Vi finner her bl.a. en altertavle av Perugino fra 1496 og freskner av Bergognone. Klosteret er fremdeles i bruk av munkene, men er åpent for besøkende.

### Domkirken
Den oktagonale domkirken ble startet i 1488, men ble ikke ferdigstilt før i 1898. Kuppelen er den tredje største i Italia, overtruffet kun av Peterskirken i Roma og katedralen i Firenze.

### San Pietro in Ciel d'Oro
Forskning tyder på at det var en kirke her fra det 6. århundre, men den moderne kirken stammer fra 1132. Fasaden, kuppelen og gulvet minner om *San Michele Maggiore*. Kirken inneholder relikvier etter Augustin av Hippo.

## Andre byggverk

### Den gamle broen over Ticino

Den historiske sentrum av Pavia ligger på venstre bredd av Ticino. På motsatt side ligger *Borgo Ticino*, en bosetning som lå utenfor de gamle bymurene. Det historiske sentrum og *Borgo Ticino* er sammenbundet av *Ponte Coperto* eller *Ponte Vecchio* (den gamle broen). Broen ble bygget i tiden 1351&ndash;1354, men ble ødelagt under annen verdenskrig. En kopi er bygget i nærheten av der den opprinnelige broen lå.

### Castello Visconteo
Byggingen av slottet i Pavia ble startet av Galeazzo II Visconti i 1360. Slottets park strakte seg opprinnelig ca. 10 km helt frem til Certosa di Pavia. Det er fortsatt en park her, men den er ikke knyttet til slottet. Idag er det et museum i slottet.

## Universitetet i Pavia
Universitetet ble grunnlagt i 1361 av Galeazzo II Visconti på et sted hvor det også tidligere lå en skole. Det sentrale bygget ble reist under Ludovico Sforza i 1490. Christofer Columbus var student her. På slutten av 1700-tallet var Alessandro Volta professor ved universitetet og gjennomførte sine elektriske eksperimenter der.

## Referanser


## Eksterne lenker
*
Ásgeir Ásgeirsson

**Ásgeir Ásgeirsson** (1894–1972) var den andre presidenten på Island, fra 1952 til 1968.

Han hadde teologisk utdanning og tok en førsteklasses eksamen fra Háskóli Íslands (Universitetet på Island) i Reykjavík i 1915, men ble sett på som for ung til å bli presteviet. I 1923 ble han valgt inn i Alltinget for partiet Framsóknarflokkurinn *(Fremskrittspartiet)*. Han var president i Alltinget da det feiret 1000-årsjubileum på Þingvellir i 1930. Ásgeir Ásgeirsson ble finansminister i 1931 og statsminister i 1932. Han gikk ut av Framsóknarflokkurinn i 1934, men ble valgt til Alltinget som uavhengig kandidat inntil han gikk inn i det sosialdemokratiske partiet Alþýðuflokkurinn. I Alltinget satt han til 1952, da han ble valgt til Islands andre president. Han ble gjenvalgt uten motkandidat i 1956, 1960 og 1964.


File:Kronprinsesse Märthas bisettelse - L0029 465Fo30141606090105.jpg|I gravfølget ved bisettelsen av kronprinsesse Märtha 21. april 1954 gikk (bak kong Olav og kronprins Harald, fra venstre i bildet) blant andre Carl Bernadotte (bror) og Erling Lorentzen (svigersønn), deretter kongene Frederik IX av Danmark, Gustav VI Adolf av Sverige (fetter) og Baudouin I av Belgia og så Islands president Ásgeir Ásgeirsson (med flosshatt til høyre).


## Referanser

## Eksterne lenker
*
Pentonville fengsel

**Pentonville fengsel** (formelt *’s Prison Pentonville*, uformelt omtalt som «The Ville») er et fengsel i Islington i det nordlige London, administrert av HM Prison Service. Det er kategorisert som med middels sikkerhet (kategori B/C). Fengslet er på tross av navnet ikke lokalisert i området Pentonville, men lengre nord ved veien Caledonian Road i området Barnsbury. Pentonville hadde en kapasitet på  fanger per 31. august 2017.

Pentonville ble etablert ved lovvedtak i parlamentet, bygget i 1842 og mottok sine første fanger den 21. desember 1842. Det var det første med radiell, stjerneutforming og mer enn 60 andre britiske fengsler og enda flere ellers i verden etterlignet denne utformingen. Det var den innflytelsesrike fengseladministratoren Joshua Jebb som utformet tegningene, inspirert av Jeremy Benthams panoptikon-konsept. Pentonville var også unik i å være etablert særskilt for rehabilitering som hadde som mål reformere fangene før de ble forvist til Australia. Utformingen av fengselet fortsatt i stor grad uendret og det feiret sitt 175-årsjubileum den 21. desember 2017.

## Historie
Det første moderne fengselet i London var Millbank fengsel, som åpnet i 1816. Det hadde individuelle celler for 860 fanger, og myndighetene mente at forholdene der var tilfredsstillende. De startet derfor byggingen av flere fengsler for å huse det stadig økende antall fanger, en økning forårsaket av at man hadde avskaffet dødsstraff for en rekke forbrytelser og at transportering ble brukt i stadig mindre grad.

Parlamentet gjorde to vedtak som åpnet for byggingen av Pentonville som fengsel for fanger som var dømt til transportering og ventet på utreise. Byggingen startet 10. april 1840, og det stod ferdig to år senere. Den totale kostnaden var 84&nbsp;186 pund 12s 2d.

I henhold til panoptikon-konseptet ble det bygget med en sentralhall med fem fløyer som strekker seg ut fra denne. Alle fløyer er synlige for voktere som står i midten. Den opprinnelige planen hadde 520 eneceller som var 3,9 m lange, 2,1 m brede og 2,7 m høye. Forholdene var langt bedre enn i gamle fengsler som Newgate. Alle fanger ble satt i arbeid med for eksempel utbedring av tau og veving. Pentonville ble et modellfengsel, og 54 andre ble bygget i Storbritannia etter samme design de neste seks årene. Botsfengselet i Oslo ble bygget etter dette prinsippet som det eneste i sitt slag i Norge.

Da Newgate ble nedlagt i 1902 ble dødsdømte fanger overført til Pentonville, og henrettelser ble utført der inntil dødsstraffen ble avskaffet i Storbritannia. Egne celler ble konstruert for de dødsdømte, og det ble laget et henrettelsesrom hvor galgen fra Newgate ble plassert.

Den siste henrettelsen i fengslet fant sted 6. juli 1961.

## Referanser


## Eksterne lenker

* Pentonville Prision , Ministry of Justice
* Pentonvilles viktorianske historie
* Informasjon om Pentonville fengsel og dets historie
FRISTIL

**Fristil** var et rusforebyggende prosjekt for elever i niendeklasse, drevet av avholdsorganisasjonen Juvente. Fristil var tidligere kjent som *Holdning til rusgift* og litt senere *Handling mot rusgift* (HMR). I skoleåret 2010/2011 ble det arrangert 20 Fristil Intro-kurs, og det var til sammen 422 deltakere, som igjen har gått tilbake til klassene sine med det samme kursopplegget.
Fristil ble lagt ned i 2013 som følge av frafall av støtte fra Helsedirektoratet.

## Gjennomføringen
Opplegget besto av fire deler, Fristil Intro, Fristil Klasse, Fristil Opplevelse og Fristil Aktivitet.

På Intro-kurset, som varte fire hele dager, ble noen utplukkede elever fra niendeklasser i en eller flere kommuner sendt til et kurs med ledere fra Juvente. Kurset var en forberedelse på klasseopplegget, der lederne gikk gjennom de fire tematimene og temakvelden som elevene skulle ha for klassen sin i klasseopplegget.

Stoffet som ble gjennomgått var:
*Tematime én: Ungdomsmiljøet og påvirkning
*Faktatime: Dette bør du vite om rusgifter
*Tematime to: Ruskulturen
*Tematime tre: Rusmidler skaper problemer
*Tematime fire: Din egen stil/livsstil

I klassen gikk elevene gjennom tematimene én til fire, mens faktatimen kun var for deltakerne på Intro-kurset, slik at de visste mer enn de elevene de selv skal undervise.

Til slutt ble det også gjennomført en temakveld der det var fokus på alkoholproblematikk, men også andre og mer underholdende innslag.

I Fristil Klasse skulle de elevene som deltok på Fristil Intro undervise sine egne klassekamerater i det stoffet som ble gjennomgått for dem. Helst skulle skolene også gjennomføre temakvelden.

Noen uker etter Intro-kurset var det en frivillig helgesamling, Fristil Opplevelse. Der handlet det ikke i så stor grad om undervisning, men heller som navnet antyder: En opplevelse av hvordan man kan skape godt miljø uten rusgifter.

Fristil Aktivitet var en kreativ konkurranse for ungdom. Konkurransens tema varierte fra år til år. Tidligere var Fristil Aktivitet mer dyptgående enn de andre delene, der deltakerne som vil jobbe med et spesielt prosjekt, satte av en serie samlinger til arbeidet.

## Fristil-modellen
Fristil baserte seg på en totrinns ung-til-ung-modell. Det gikk i praksis ut på at lederne på Intro-kurset bare var fra noen måneder til noen år eldre enn elevene, og på den måten virket som naturlige forbilder. Når elevene kom tilbake til klassen, var det de som fungerte som det andre leddet i modellen. Mange av elevene utdannet seg også til ledere, slik at de kunne være forbilder for en ny generasjon niendeklassinger.
I en studie utført av Rogalandsforskning ble denne modellen vurdert som et «solid forebyggingsprogram bygd på god dokumentert kunnskap og solid erfaring.»

## Referanser


## Eksterne lenker
*
Fristil

**Fristil** kan vise til:
*Alpin fristil, en skiidrettsgrenen
*Freestyle - kulekjøring, hopp, halfpipe, slopestyle, big air og skicross. 
*Fristil (bryting), en av to olympiske brytedisipliner
*Fristil (langrenn), også kalt fri teknikk, er en av to stilarter innen langrenn (den andre er klassisk stil]
*Fristil (svømming), en av fire olympiske disipliner i svømming, i praksis alltid den raskeste formen, crawl
*Fristil (fallskjerm), en fallskjermgren
*FRISTIL, Juventes rusmiddelforebyggende prosjekt
Statistisk prosesskontroll

**Statistisk prosesskontroll** er en metodikk som bruker statistiske verktøy for å forutsi om en prosess (for eksempel en produksjonsprosess) er under kontroll. På denne måten ønsker en å kunne forutsi problemer og iverksette tiltak før prosessen produserer vrak/avvikende produkter.

Statistisk prosesskontroll forkortes iblant som *SPC* (av engelsk *statistical process control*).
Global Maritime Distress Safety System

**Global Maritime Distress and Safety System** (GMDSS) er et sett med internasjonalt godkjente prosedyrer for sikkerhet, utstyrstyper og kommunikasjonsprotokoller for å øke sikkerheten og gjøre det lettere å redde nødstedte fartøy og fly.

GMDSS består av en rekke systemer, noen er nye, men mange har vært i funksjon i en årrekke. Systemene er ment å dekke følgende funksjoner: varsling (inkludert angivelse av posisjon for enhet i nød), koordinering av søk og redning, lokalisering, kringkasting av maritim sikkerhetsinformasjon, generell kommunikasjon og bro til bro-kommunikasjon. Behov for radioutstyr er i GMDSS avhengig av skipets seilingsområde, i motsetning til tonnasjen. GMDSS spesifiserer også overlappende utstyr for varsling av nød, og angir kilder for nødstrøm.

## Sea Areas
GMDSS stiller krav til hvilket utstyr som skal befinne seg på fartøyet. Kravene defineres av hvilket havområde fartøyet seiler i. Det finnes 4 havområder definerte i GMDSS, såkalte Sea Areas. Disse har ikke noe med Navareas for Navtex å gjøre.
* **Sea Area A1**
**VHF TX + RX
**VHF DSC
**NAVTEX
**EPIRB
**VHF nødkommunikasjonssett
**SART
* **Sea Areas A1+A2**
**VHF TX + RX
**VHF DSC
**MF TX + RX
**MF DSC
**NAVTEX
**EPIRB
**VHF nødkommunikasjonssett
**SART
* **Sea Areas A1+A2+A3**
**VHF TX + RX
**VHF DSC
**MF TX + RX
**MF DSC
**Inmarsat B eller C
**EGC
**NAVTEX
**EPIRB
**VHF nødkommunikasjonssett
**SART
* **Sea Areas A1+A2+A3+A4**
**VHF TX + RX
**VHF DSC
**MF/HF TX + RX
**MF/HF DSC
**Radiotelex
**EGC
**NAVTEX
**EPIRB
**VHF nødkommunikasjonssett
**SART

## Virke komponenter
* COSPAS-SARSAT

## Eksterne lenker
* IMO GMDSS
Bingu wa Mutharika

**Bingu wa Mutharika** (født **Ryson Webster Thom**; 1934–2012) var en malawisk politiker som var Malawis president fra 2004 til sin død. Han var utdannet sosialøkonom, og ble president 24. mai 2004 etter at han vant et omstridt presidentvalg. Han ble valgt inn for partiet United Democratic Front, men brøt med partiet som ble ledet av tidligere president Bakili Muluzi i februar 2005. Han startet partiet Democratic Progressive Party, som da hadde et mindretall av representantene i Malawis parlament. I mai 2009 vant han nok en gang valget.

## Valghistorikk

## Referanser


## Kilder
* Raphael Tenthani (10. august 2007): Profile: Bingu wa Mutharika. *[[BBC]]*.
* African Elections Database: Malawi
* Malawi president wins re-election. *BBC*.
Kossak

Flere personer har etternavnet **Kossak**:

* Jerzy Kossak, en polsk maler.
* Juliusz Kossak, en polsk maler.
* Wojciech Kossak, en polsk maler.
* Zofia Kossak-Szczucka, polsk forfatter og motstandskjemper under andre verdenskrig.

## Se også
* Kosakk, folkegrupper fra Ukraina, blant annet kjent som dyktige ryttere og krigere
Juliusz Kossak

**Juliusz Fortunat Kossak** (født 15. desember 1824 i Nowy Wiśnicz, død 3. februar 1899 i Kraków) var en polsk maler.

## Se også
* Wojciech Kossak (Juliusz' barnebarn).

## Referanser


## Eksterne lenker
*
Ticino (elv)

**Ticino** er en stor venstre sideelv til Po. Den har sitt utspring ved Nufenenpasset nær St. Gotthard i Sveits, renner gjennom kantonen Ticino ut i Maggioresjøen. Fra den italienske delen av Maggioresjøen renner den videre i Italia hvor den tilslutt munner ut i Po.

I Sveits brukes vannet til å generere elektrisitet i bl.a Nuova Biaschina vannkraftverk. Gjennom Italia er høydeforskjellen mellom Maggioresjøen og Po rundt 120 m, der brukes det mest til irrigasjon.

Byer langs elven Ticino:
* i Sveits: Airolo, Bellinzona, Locarno (ved Lago Maggiore).
* i Italia: Stresa og Arona (ved Lago Maggiore), Vigevano, Pavia.

Kantonen Ticino har fått sitt navn fra elven.

I 218 f.Kr. vant Hannibal over Scipio ved Ticino, antagelig nær Vigevano, under den andre punerkrigen.

## Eksterne lenker
*
Liste over verdens sentralbanker

Dette er en **liste over verdens [[Sentralbank|sentralbanker]]**.

## Eksterne lenker
*  Liste over verdens sentralbanker
Groningens flagg

**[[Groningen (provins)|Groningens]] [[flagg]]** er et korsflagg, fargene er basert på våpnene til Groningen by og Ommelandene.

Fargene rødt, hvitt og blått kommer fra Ommelandenes våpen, mens hvitt og grønt kommer fra byens våpen. Byens farger er plassert sentralt i flagget for å angi dens sentrale beliggenhet i provinsen.

## Beskrivelse
Flagget ble fastlagt av *provinciale Staten* (tilsvarende den politiske delen av den norske fylkeskommunen) 17. februar 1950: Rektangulært, forholdene er 2:3. Flagget har fire kvadranter, skilt av et grønt kors med sølvfargede (hvite) kanter. Øvre venstre hjørne og nedre høyre hjørne er røde, øvre høyre hjørne og nedre venstre er blå.

## Se også
* Liste over nederlandske provinsflagg
Fylkesvei 34

**Fylkesvei 34** går mellom Svingvoll og Jaren i Gran kommune.

Tidligere var veien del av riksvei 35, som gikk mellom Aurdal og Tønsberg.

Før 1. januar 2010 var veien riksvei, etter at regionsreformen trådte i kraft har den status som fylkesvei. En ny og utbedret vei mellom Grime og Vesleelva, 10&nbsp;km, ble åpnet 2013.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
*
Grøttingen

**Grøtting** er ei bygd i Åfjord kommune på Fosen. Den ligger på halvøya mellom Linesfjorden og Paulen.

Stedet består av fire småbruk og ti til femten hus. De fleste husene er nå feriesteder, rundt syv av husene er bebodd av fastboende. I 2004-2005 ble det bygd en molo, mest for bruk for feriefolket.

Grøtting var en del av tidligere Stoksund kommune.

## Referanser
Norske Postkortsamlere

**Norske Postkortsamlere** er en forening for samlere av eldre og nyere postkort. Foreningen ble stiftet 10. oktober 1981 og utgir medlemsbladet *[[Postkortet]]*. Foreningen har rundt 500 medlemmer.

## Referanser


## Eksterne lenker
*
Credo Studentmagasin

***Credo Studentmagasin*** er et kristent studentmagasin laget av og for studenter. Det gis ut av Norges Kristelige Student- og Skoleungdomslag, og har som målsetning å samle studenter for å styrke og utdype deres åndelige liv. 

Bladet ble startet i 1933 av Carl Fredrik Wisløff, og har kommet ut regelmessig i alle år, med unntak av to år under krigen. i 1943 ble bladet stanset av myndighetene, offisielt på grunn av papirmangel. 

Bladet gikk over til sitt karakteristiske kvadratiske format i 1996 under redaktør Alexander Gjems, og kom i 2008 ut fire ganger i året. Fra 1977 kom bladet i en periode ut med hele 18 nummer i året. Fra 2011 ble studentmagasinet* Credo* slått sammen med medlemsbladet for skoleungdom, *Fisk*, og gikk tilbake til rektangulært format. Da begynte også bladet å følge med som innstikk i bladet *Lagsnytt* som sendes til organisasjonens støttespillere.

*Credo* er per 2012 primært et medlemsblad for betalende medlemmer av Norges Kristelige Student- og Skoleungdomslag og kommer ut 4 ganger i året. *Credo* trykkes i 2012 i et opplag på ca. 3000 og som innstikk i *Lagsnytt* med opplag på ca. 10 000.

## Redaktører
Nåværende redaktør er Martin Haagensen (fra mars 2016). 

;Tidligere redaktører:
* 2009 - 2016: Ingunn Marie Ruud
* 2008: Susanne Lende
* 2007: Ragnhild Aadland Høen
* 2005 – 2007: Solveig Schanke Eikum
* 2004 – 2005: Christian Nicolai Bjørke
* 2001 – 2004: Solveig Schanke Eikum
* 2000 – 2001: Ragnhild Aadland
* 1998 – 2000: Terje Skjerdal
* 1996 – 1998: Alexander Gjems
* 1988 – 1996 Håkon Sødal
* 1987 – 1988: Johannes Morken
* 1984 – 1987: Arne Håvard Fjeldstad
* 1982 – 1984: Odd Anders With
* 1977 – 1982: Gunnar Elstad
* 1975 – 1987: Anfin Skaaheim
* 1975: Gunnar Elstad
* 1967 – 1975: Einar Solli
* 1961 – 1967: Leif M. Michelsen
* 1954 – 1961: Arthur With
* 1947 – 1954: Sverre Magelssen
* 1947: Johannes Bygstad
* 1945 – 1947: Olav Egeland
* 1934 – 1942: Hans Høivik
* 1933: Anders Malme
* 1933: Carl Fredrik Wisløff

## Referanser


## Eksterne lenker
*
SPC

**SPC** kan referere til:
* Statistisk prosesskontroll
* IATA-koden til La Palma lufthavn i Spania
* Specialist
Radio Ung

**Radio Ung** var navnet på en rekke lokalradiostasjoner rundt om i Norge som ble drevet av avholdsorganisasjonen Norges Godtemplar Ungdomsforbund (NGU, nå Juvente). Den første Radio Ung-stasjonen ble startet i Oslo 30. april 1982, og midt på 80-tallet fantes det 10 Radio Ung-stasjoner rundt i Norge. Lokalradioene, med unntak av stasjonen i Kristiansand, ble nedlagte da Juvente valgte å legge ned sin lokalradioaktivitet i 1995.

I Trondheim ble Radio Ung drevet som et program på Radio RV av medlemmer i Juvente fra 1998 - 1999.

## Radio Ung Kristiansand
Radio Ung Kristiansand ble opprettet 1. februar 1985, og sendte i starten 10 timer radio i uka. På det meste (1987) var det 87 samtidige frivillige medarbeidere tilknyttet radioen. Første redaktør i Radio Ung Kristiansand var Øistein Rosen. 

Da Juvente i 1995 la ned sin lokalradioaktivitet ble Radio Ung Kristiansand overtatt av Stiftelsen Samsending. Denne stiftelsen har som eneste formål å sikre en aktivitet for frivillige krefter som ønsker å lage radio i Kristiansand. I den forbindelse fikk radioen sin første ansatte, ansvarlig redaktør og daglig leder Tore Mydland. I 1999 overtok Pål Lomeland som daglig leder, og ble etter hvert ansatt i full stilling.

Radio Ung sendte i 2009 37 timer i uken på FM 106,9 MHz. Sendingene ble laget av omkring 30 frivillige medarbeidere, og det ble laget programmer som *Topp 30*, *Bluestimen*, *På plakaten*, *Showtime* (filmprogram) m.fl.

Radio Ung Kristiansand ble nedlagt 31. desember 2009, og gjenoppsto 1. januar 2010 som Radio Sør på ny frekvens, FM 98,6 MHz, med sendinger døgnet rundt.

## Referanser
Fylkesvei 249

**Fylkesvei 249** går mellom Svingstad i Nordre Land og Redalen i Gjøvik.

Veien går mellom Mjøsa nord for Gjøvik by vestover gjennom Snertingdalen og Kinn i Aust-Torpa.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Skjold

**Skjold** kan vise til:

## Steder
* Skjold (Rogaland) – en tidligere kommune i Rogaland
* Skjold (Vindafjord) – et tettsted i Vindafjord kommune i Rogaland
* Skjold (Bergen) – et sted i Bergen
* Skjold (Målselv) – et tettsted i Målselv kommune i Troms
* Skjold leir – en militærleir i Troms, tidligere kalt Skjold garnison

## Fartøyer
* Skjold-klassen – en type missiltorpedobåter
** KNM Skjold (P960) – et fartøy i Skjold-klassen
* DS «Skjold» (1870) – en lokalrutebåt tilhørende Det Stavangerske Damskibsselskab

## Annet
* Skjold (beskyttelse) – et beskyttelsesutstyr
* Skjold (heraldikk) – en hovedbestanddel av et heraldisk våpen
* Skjold (sagnkonge) – en dansk sagnkonge
Nikolai Peter Dreyer

**Nikolai Peter Dreyer** (født 1773 på Otterøya i nåværende Namsos kommune, død 29. april 1808) var en norsk offiser som på grunn av sin innsats og død under slaget ved Trangen 25. april 1808 ble et viktig nasjonalt symbol. Kaptein Dreyer på stubben er fremdeles hærens offisersforbunds merke.

Under slaget ved Trangen førte han som kaptein en del av major Ræders bataljon. Da de norske soldatene i kampen begynte å vike for svenskene, hoppet Dreyer opp på en stubbe, der stod han, skjøt og kommanderte. Han fikk to mann til å lade geværer for seg, men mens han stod på stubben ble han truffet flere ganger. Denne heroiske innsatsen fikk de norske soldatene til å fatte nytt mot, og de fikk da overtaket. Da han falt sammen ble han liggende på bakken mens han fortsatte å kommandere soldatene sine. Han ble dødelig såret og døde fire dager senere, 29. april 1808, på Sønsterud gård. 

Dreyer ble i samtiden omtalt som «yderst Raae og uviidende, endnu uden activite eller Fliid i Tienesten». I 1807 uttrykte kommanderende general (Karl av Hessen) misnøye «med den av ham utviste skjøtesløshet og efterlatenhet i alt tjenesten vedkommende». 

## Liv
Han var født på handelsstedet Survika på Otterøya, hvor faren Lars Nilsen Dreyer drev handelsstedet som utliggerborger fra Trondheim. Dreyer bosatte seg på Nesjestranda i Veøy, hvor han i 1797 kjøpte et gårdsbruk i Flovik. De siste tre årene bodde han på Eidsøra.  

Utenfor gården på Nesjestranda ble det senere reist en bauta til minne om kapteinens innsats. Han har også fått veiene Kaptein Dreyers veg oppkalt etter seg på Skålahalvøya og i Åsnes, forbi Sønsterud gård.

## Referanser
Werner Nicolai de Seue

**Werner Nicolai de Seue** (født 29. august 1742 på Vestby i Rakkestad, død 18. juni 1823) var en norsk offiser.

Han var sønn av major Peter de Seue (1694&ndash;1772) og Hellehus Werenskiold (1705&ndash;1771). Som barn og ungdom passerte han de lavere militære grader (1755 korporal, 1759 fenrik, 1761 sekondløytnant) og deltok 1762 ved Garden da Saint-Germain besatte Mecklenburg. 1764 ble han overflyttet til det søndenfjeldske gevorbne regiment og var senere knyttet til den norske hær (1773 kaptein, 1787 major). Som bataljonssjef deltok han i innrykningen i Sverige 1788. 1796 ble han oberstløytnant, 1803 oberst og 1806 sjef for 1. akershusiske regiment.

Ved krigens utbrudd 1807 ble han mot sitt ønske beordret til grensefestningen Kongsvinger, men 9. mars 1808 ble han avløst fra denne stillingen. I stedet ble han sjef for midtbrigaden sydøst for Kongsvinger. Ved de svenske angrepene på Lier 18. april 1808 ble hans brigade drevet tilbake over Glomma. De Seue som brigadesjef fikk ansvaret for denne retretten, fordi han ikke selv hadde vært å finne på slagmarken, og fordi han ikke hadde sendt sine reserver i kamp. Da prins Christian August kom til Kongsvinger 25. april, tiltalte han de Seue meget hardt og spurte ham om han hadde vært redd. Hans brigade ble nå delt mellom to andre offiserer, mens de Seue ble sendt til Christiania.

Prinsens handlemåte som kommanderende general vakte stor oppsikt i samtiden, og de Seue selv følte seg krenket. Han ba om å få sitt forhold i kampen ved Lier undersøkt av en overkrigskommisjon, men dette ble nektet ham. Han søkte deretter avskjed og trådte tilbake 30. juni 1808 med rang som generalmajor og 1000 riksdaler i pensjon. Senere førte han stadig klager over den urett han mente var begått, og skrev et lite selvbiografisk skrift, som utkom 1811. Prinsen var da allerede død, men hans adjutant Holst skrev 1812 et motskrift til prinsens forsvar.

De Seue levde resten av sitt liv på landstedet «Solitude» utenfor Christiania, til dels sysselsatt med litterære arbeider over militære emner.

Gift 12. februar 1776 med Karen Margrethe Fyhn (1755-1783), datter av justisråd Jørgen Andras Fyhn, politimester i Christiania og Ingeborg Falck.

## Kilder
* *Dansk biografisk Lexikon*
Erik Eriksen (skipper)

:*[[Erik Eriksen (statsminister)|Erik Eriksen]] kan også være en tidligere dansk statsminister*

**Erik Eriksen** (født 1820, død 1888) var norsk ishavsskipper født i Lyngør. Eriksen gikk i land på Kong Karls Land på Svalbard som første mann den 27. juli 1859. Eriksen var videre idehaver, oppfinner og designer av granatharpunen brukt i moderne hvalfangst. Erik Eriksen dro til Tønsberg med en tremodell for å kommersialisere granatharpunen med hjelp av Svend Foyn. Svend Foyn fikk senere patentert og industrialisert granatharpunen. Erik Eriksen fikk verken penger eller ære. Eriksen forlot kone og ni barn og emigrerte til USA hvor han døde under en snøstorm i Dakota.

Erik Eriksenstretet mellom Nordaustlandet og Kong Karls Land er oppkalt etter ham.

## Referanser


## Litteratur
* *The Discovery of King Karl Land, Spitsbergen*, Adolf Hoel, The Geographical Review Vol. XXV, No. 3, July, 1935, s. 476-478, American Geographical Society, Broadway AT 156th Street, New York

## Eksterne lenker
* Erik Eriksenstretet (Svalbard). Norsk Polarinstitutt. 
* Erik Eriksen 1820 – 1888. Norsk Polar Historie. 
* Jan Erik Ringstad. "Erik Eriksen, Ishavsskipper. Norsk biografisk leksikon.
* Norsk Polarhistorie biografiside om Erik Eriksen
Liste over nederlandske kommuner

Alle nederlandske provinser er inndelt i kommuner (*gemeenten*), i 2018 totalt 380; disse kan deles inn i:
*kommuner med en by, landsby eller et tettsted som bærer samme navn som kommunen, ofte inklusiv noen mindre steder, slik som for eksempel:
**Utrecht som består av byen Utrecht og landsbyene De Meern, Haarzuilens og Vleuten.
**Valkenburg (Zuid-Holland) en landsby, men likevel egen kommune.

*kommuner med flere landsbyer eller tettsteder, der ingen av dem har samme navn som kommunen. I dette tilfellet er ofte landsbyenes/tettstedenes navn bedre kjent enn kommunens, slik som for eksempel:
**Albrandswaard som består av tettstedene Poortugaal og Rhoon.

*kommuner med et dobbelt navn, disse består (hovedsakelig) av de nevnte (lands)byene, som for eksempel:
**Berkel en Rodenrijs består av landsbyene *Berkel* og *Rodenrijs*.

*kommuner med en større (lands)by og flere landsbyer eller tettsteder, der kommunen har et annet navn en den større (lands)byen, for eksempel:
**Smallingerland med hovedsete i Drachten.
**Haarlemmermeer med hovedsete i Hoofddorp.

I løpet av 2005 ble antall kommuner redusert med 16: syv ble sammenslått med en annen kommune, mens fire nye kommuner ble opprettet ved at fem, fire og to ganger to kommuner ble sammenslått.

Alle kommuner er oppført i provins-artiklene:

*Drenthe#Kommuner
*Flevoland#Kommuner
*Friesland#Kommuner
*Gelderland#Kommuner
*Groningen#Kommuner
*Limburg#Kommuner
*Noord-Brabant#Kommuner
*Noord-Holland#Kommuner
*Overijssel#Kommuner
*Utrecht#Kommuner
*Zeeland#Kommuner
*Zuid-Holland#Kommuner

## Alfabetisk indeks
De 383 kommunene, slik de var i 2018.
Pomerans

**Pomerans** er en tykkskallet, bitter appelsinlignende frukt av pomeranstreet. Stammer opprinnelig fra Sør-Asia og brukes til marmelade og likør. Skallet brukes til krydder. I 1902 klarte den franske munken Frère Clément i Algerie å krysse pomeransfrukten med mandarinen, og slik avlet han frem klementinen.

## Eksterne lenker
*